**VABILO NA STROKOVNO EKSKURZIJO PODRUŽNICE PTUJ**

**V BELO KRAJINO**

Spoštovani,

v soboto, 21. 5. 2022, vas vabim na strokovno ekskurzijo podružnice Ptuj v Belo Krajino.

Program:

* V osnovni šoli Brihtna glava v Radovici bomo učenci, to smo seveda mi, s pomočjo stroge učiteljice, ki prisega na palico in klečanje na koruzi na zanimiv in duhovit način spoznavali kulturno in naravno dediščino Bele Krajine. Tu nam spominov na otroštvo, smeha in solz gotovo ne bo manjkalo. Na koncu pouka sledi malica (kos rženega kruha in jabolko) in seveda »IZPRIČEVALO« z imenom in priimkom kot dokaz, da smo osvojili osnovno znanje o deželici.
* V neposredni bližini šole je tudi Turistična kmetija Bajuk, kjer nam bo družina Ivana Bajuka pripravila dobro domače kosilo, v njihovi kleti globoko pod zemljo, pa vodeno degustacijo štirih vrst vina in pogačo.
* Po kosilu se bomo z avtobusom odpeljali v Metliko, kjer si bomo v Galeriji Kambič ogledali razstavne predmete strastnega metliškega zbiratelja zdravnika dr. Vinka Kambiča in njegove soproge Vilme Bukovec, operne primadone. V fascinantni zbirk slik, kipov in drugih del velikanov slovenske kulture je čutiti ljubezen belokranjskega para do umetnosti in lepote.
* Ravno ta dan, ko bomo v Beli Krajini, se bo odvijala Vinska vigred, praznik nagrajenih vin, belokranjskih dobrot in promocije etnoloških posebnosti ter kulturnih dosežkov. Festival je toliko bolj privlačen, ker je umeščen na tri čudovite mestne trge v srednjeveškem jedru Metlike, tako, da si bomo vzeli nekaj časa za oglede le-tega in se nato z lepimi vtisi odpravili proti Ptuju.

**Odhod avtobusa iz Zadružnega trga na Ptuju bo ob 7:00 uri.**

**PRIJAVA:** Rok za prijavo je **do ponedeljka, 16. 5. 2022.** Prijave sprejemam Darja Šmid na **041/741-242** ali nae-mail **vodja.ptuj@revmatiki.si**

**Društvo revmatikov Slovenije PRISPEVA** za udeleženca srečanja - **rednemu članu** do 30,00 €. Redni člani, ki niste plačali članarine za leto 2022 in podporni člani ter ostali soudeleženci plačajo polno ceno 30,00 €.

**Lep pozdrav,**

**Darja Šmid, vodja podružnice PTUJ**

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679)*